Woza Friday: Iqembu Lomdumo kaMaskandi elaMathobanhliziyo
Leliqembu libunjwe nguDavid Ncube insizwa yaseTsholotsho ngo2008 libizwa ngokuthi Amabalengwe lethula amadlalade abalisa uAbenguni, Wajika umajika lelithi Amajaha amahle.
JOHANNESBURG — KuWoza Friday liviki sileqembu likaMaskandi elaMathobanhliziyo ledlalade labo elitsha elithi Isingqazu. UBenedict Nhlapho uliqhunsela ezivela kuleli qembu eseJohannesburg kweleSouth Africa. Leliqembu libunjwe nguDavid Ncube insizwa yaseTsholotsho ngo2008. Ngaleso sikhathi lalisabizwa Amabalengwe. Phansi kwaleli gama lethula amadlalade abalisa uAbenguni, Wajika umajika lelithi Amajaha amahle. Ngo 2014 lapho elaguqula khona igama lathatha leli elithi Amathobanhliziyo kantike leli dlalade elithi Isingqazu ngelakuqala phansi kwaleli gama. UDavid uthi bezwa le ethi isingqazu ihlabusa bahle bathi kube yiwo okwethiwa ngayo leli dlalade. Isingqazu siyancoma lapha kutsho ukuthi kahle kahle yindoda incoma unkosikazi wayo ukuthi nkosikazi kudala sathandana sesiside lesi isikhathi Sisonke, kodwa uhlelinje umuhle nkosikazi wami ungikhumbuza lapha ngaleziyansuku siqalanje ukubonana ngisaqala ukukushela. Iyancoma kahle kahle sincoma abantu besifazana. Leli Dlalade lilengoma ezilitshumi Lesithupha. Zonake zimumethe inkulumo ezehlukeneyo. Kulale ethi Athethwa kanjani, kube loSizothwala umqhele, Ilahle, Kulelo lizwe, Qaphela lezinye. Kukhonake le ethi Sibuza kuwe , esingulwa kubanjwe isiginci sebonga usizwe sesibongelela. Laphake bathi bona kabathinteki, ngomabonabulawa umabaleka belindile. Makhuluke amaphupho eleli qembu. Lifuna ukwaziwa umhlaba wonke. Lifuna njalo ukuncedisa abaculi abasacathulayo. Leliqembu lifisa njalo ukusebenzisa umculo ukufundisa abasakhulayo ngempilo kanti umculi waleli qembu uFundani Ndlovu uthi lokhu bakwenza ngomculo. Sibheka isimo esiphila kuso singabantu sibheka umhlaba wonke jikelele, emakhaya, kusezikolweni kusemsebenzini, la esihamba khona nabantuke esiphila kubo ize nasemculweni, sicula ngazo zonke lezo zinto esihlangabezana nazo esazi ukuthi into esicula ngayo nawe uma kuyikuthi uma ungabe uyilalele ekhaya uzithole lawe uthinteka kuleyonto leyo. Amathobamahle aphuma enkundleni ngale lapha abazihaya khona begiya ngethalenta labo kanye ledlalade labo.